b'\n_START_ARTICLE_\nRevelin\n_START_PARAGRAPH_\nRevelin ili ravelin (tal. rivelino; franc. ravelin) u fortifikacijskom graditeljstvu ozna\xc4\x8dava vrstu utvrde postavljene da brani njene najslabije to\xc4\x8dke ili pojedina vrata. Ako se nalazi pred vratima utvrde, revelin je naj\xc4\x8de\xc5\xa1\xc4\x87e povezan s njom mostom._NEWLINE_Revelin je trokutasta fortifikacija ili samostalna isturena utvrda ispred bastiona tvr\xc4\x91ave. Izvorni naziv za revelin bio je demiluna (franc. demi-lune) \xc5\xa1to potje\xc4\x8de od rije\xc4\x8di luneta. Revelin se postavljao izvan tvr\xc4\x91ave na strani suprotnoj od fortifikacijske kurtine. Rubovi revelin su postavljeni tako da topovi mogu lako otvarati vatru na trupe koje moraju prolaziti du\xc5\xbe fortifikacijske kurtine. Zid koji je okrenut dvorcu/tvr\xc4\x91avi je nizak, a uglovi ostalih su postavljeni tako da revelin ne pru\xc5\xbea nikakv zaklon napada\xc4\x8dkim snagama ako ga osvoje napada\xc4\x8di ili ga napuste branitelji.'